# ᓄᓇᕗᑦ ᑐᓐᖓᕕᒃ ᑎᒥᖓᑦ

**ᐱᔾᔪᑕᐅᔪᓂᒃ ᐅᖃᐅᓯᖃᕐᓂᖅ ᓱᖕᒪᑦ ᐊᑐᖅᑕᐅᓚᐅᕐᓂᖏᓐᓄᑦ ᑎᑎᕋᖅᓯᒪᔪᑦ ᑐᓂᔭᐅᔪᑦ**

(ᒪᓕᒃᑐᒍ ᑲᑎᒪᔩᑦ ᑎᓕᐅᕆᔾᔪᑎᖓᑦ #6(b))

1. ᐃᑭᐊᖅᑭᕕᖕᒥ ᐃᓂᖓ ᑭᕙᓪᓕᖅ ᓂᕿᓕᕆᔩᑦ, ᕿᑎᕐᒥᐅᑦ ᓂᕿᓕᕆᔩᑦ, ᐸᓐᓂᖅᑑᒥ ᐃᖃᓗᓕᕆᔩᑦ, ᐸᐱᕈᖅ ᐃᖃᓗᓕᕆᔨᑦ (ᒪᐃ 3, 2015):

ᑖᓐᓇ ᖃᐅᔨᒋᐊᕐᕕᒃ ᓇᓗᓇᐃᖅᓯᔪᖅ:

- ᑖᒃᑯᐊ ᐃᓄᐃᑦ ᐊᒥᓱᑲᓪᓚᖕᓂᑦ ᐆᒪᔪᖅᑐᕕᓃᑦ ᐱᑕᖃᖅᑎᑦᓯᓪᓗᑎᒃ ᐃᖃᓗᖕᓂᑦ ᐊᒻᒪ ᓂᕿᓕᕆᕕᖕᒧᑦ ᑐᖔᒍᑦ ᑖᒃᑯᐊ *ᓄᓇᕗᒥ ᐊᖏᕈᑏᑦ* ᐊᑎᓕᐅᖅᑕᐅᓚᐅᖅᑎᓐᓇᒋᑦ ᐅᓪᓗᐊᓂ ᔪᓚᐃ 9, 1993; ᐊᒻᒪ

- ᑖᒃᑯᐊ ᐱᓕᕆᐊᕆᒐᓱᐊᖅᑕᖏᑦ ᒐᕙᒪᒃᑯᑦ ᐃᑲᔪᖅᓱᐃᓪᓗᑎᒃ ᐃᒪᓐᓇ ᓇᖕᒥᓂᕆᔭᐅᓗᓂ ᐱᓕᕆᐊᓂᒃ, ᐃᓱᓕᑎᑕᐅᓚᐅᖅᑐᑦ 1999 ᐋᖅᑭᒃᐅᑎᓪᓗᒍ ᓄᓇᕗᒥ ᐱᕙᓪᓕᐊᑎᑦᓯᓂᕐᒧᑦ ᑯᐊᐳᕇᓴᓐ ᐊᒻᒪ ᑲᔪᓯᓪᓗᑎᒃ ᓯᑕᒪᑦ ᓂᕿᓕᕆᕖᑦ/ᐃᖃᓗᓕᕆᕖᑦ ᐊᑖᒍᑦ ᐊᐅᓚᑕᓪᓗᑎᒃ ᓯᑕᒪᓄᑦ ᑲᒻᐸᓂᕋᓛᓄᑦ, ᐊᒻᒪ ᑐᖔᒍᑦ-ᐅᓪᓗᓕᖅᑕᐅᒋᐊᕈᑕᐅᓚᐅᖅᑐᖅ ᐊᑎᓕᐅᖅᑕᓂᖏᓐᓄᑦ *ᓄᓇᕗᒥ ᐊᖏᕈᑏᑦ.*

ᑕᒪᒃᑯᐊ ᓱᓕᔪᑦ ᐅᖃᖅᑐᑦ, ᑖᒃᑯᐊ ᑲᑎᒪᔩᑦ ᐊᖏᕈᑎᖃᕋᓗᐊᖅᐸᑕ ᑕᒃᑯᐊ ᓄᓇᕗᑦ ᒐᕙᒪᖏᑦᑕ ᐊᐃᕙᐅᑎᖓᓐᓂᒃ ᑕᒪᒃᑯᐊ ᐃᓄᐃᑦ ᐊᖑᓇᓱᐊᓚᐅᕐᓂᖏᓐᓂᒃ ᓂᐅᕐᕈᑎᒃᓴᓂᒃ ᑐᖔᒍᑦ-ᐅᓪᓗᓕᖅᑕᖓ ᐊᖏᕈᑏᑦ ᓈᓴᖅᑕᐅᓯᒪᖁᓪᓗᒋᑦ ᓂᕿᒃᓴᓄᑦ ᑭᒡᓕᒋᔭᐅᔪᑦ, ᐃᓄᐃᑦ ᐊᖑᓱᐊᓚᐅᖅᑐᑦ ᐱᑕᖃᖅᑎᑦᓯᓪᓗᑎᒃ ᓴᓪᓕᕐᓂ ᐱᓕᕆᐊᖑᔪᑦ ᓈᓴᖅᑕᐅᓯᒪᖃᑕᐅᒐᔭᖅᑐᑦ ᓂᕿᒃᓴᐃᑦ ᑭᒡᓕᖏᓐᓂ.

1. “ᑭᕙᓪᓕᐅᑉ ᓂᕿᓕᕆᕕᐊᑕ ᐊᐅᓚᑦᑎᔨᖓᑦ ᑕᒡᕙᐅᕗᑏᖅᐳᖅ” (ᐅᑭᐅᖅᑕᖅᑑᑉ ᑐᓴᒐᒃᓴᓕᕆᓂᕐᒧᑦ ᐱᔨᑦᓯᖅᑏᑦ ᐊᐃᐳᕈ 25, 2012)

ᐱᓗᐊᖅᑐᒥᒃ, ᑖᓐᓇ ᓇᓗᓇᐃᖅᓯᔪᖅ ᑕᐃᓐᓇ “ᓂᕿᓕᕆᕕᑐᖃᖅ” ᑐᓐᖔᒍᑦ-ᐅᓪᓗᓕᖅᓯᒪᔪᖅ ᓂᕿᓕᕆᕕᐅᑉ ᓴᓇᐅᓂᖓ ᑲᖏᖅᖠᓂᕐᒃᒥ ᑕᒡᕙᓂ 1995 ᐊᒻᒪ ᐊᐅᓚᓕᓚᐅᖅᑐᖅ ᕕᕝᕗᐊᕆ 1993.